
Tisztelt Képviselő-testület!

I. Előzmények:

Hamala Katalin, a Fóti Gazdasági Ellátó Szervezet igazgatója Fót Város Önkormányzat Képviselő-testülete 2023. évi Munkatervének megfelelően benyújtotta szakmai és gazdasági tevékenységéről szóló beszámolóját. 

II. A döntéshez szükséges információk, tájékoztatások:

Fóti Gazdasági Ellátó Szervezet 2013. március 1-jével kezdte meg működését, Alapító Okiratát a 46/2013. (I.23) határozatával hagyta jóvá a Képviselő-testület, mely legutóbb 2023. január 31. napjával módosult. Az intézmény feladata a Fót város területén önállóan működő intézmények gazdálkodási feladatainak végrehajtása a Képviselő-testület által jóváhagyott Feladat-ellátási szerződés és Munkamegosztási megállapodás alapján. 

A Szervezet feladata alapítása óta folyamatosan változik, az iskolai tálalókonyhák működtetése és üzemeltetése mellett 2018-ban átvette a Központi Konyha működtetését is. További – 2021-ben bekövetkezett – feladatbővítés, hogy 2021. augusztus 1-jétől a Szervezet alapfeladatként látja el az iskolákban folyó közétkeztetés adminisztrációját. 2022. augusztusától a Dunakeszi Tankerület és a középiskola kezdeményezése alapján a GESZ új feladatként átvette a Fóti Népművészeti Szakgimnázium és Gimnázium étkeztetésének nyilvántartását is.

A GESZ működése jelenleg 3 fő körre bontható:
· Az önállóan működő költségvetési szervek esetében az Áht. szerinti gazdasági szervezet feladatainak ellátása, és adatszolgáltatás az Önkormányzat, MÁK, ÁSZ, és egyéb hatóságok felé.
· A működtetett tálalókonyhák és főzőkonyha napi működésének biztosítása.
· Közétkeztetés adminisztrációja. A közétkeztetés teljes körű ügyintézése az általános iskolákban és a Fóti Népművészeti Szakgimnázium és Gimnáziumban.

2022. augusztus 1. napjától került át - a tankerület és az iskolaigazgató kérelme alapján - új feladatként a Fóti Népművészeti Szakgimnázium és Gimnázium közétkeztetésének teljes körű adminisztrációja. Az iskolában az étkeztetést továbbra is vásárolt élelmezéssel oldják meg. Mivel az iskola nem rendelkezik ebédlővel csak a közeli vendéglátóhelyen tudnak a diákok étkezni.

A GESZ munkaterheit tovább növelte az energiaárak változása miatt megnövekedett adminisztrációs többletmunka, az energiamegtakarítás lehetőségeinek kidolgozása, melyek nagy részét a vagyongazdálkodási ügyintéző és az igazgató végezték.

A beszámoló tartalmazza, hogy 2022-ben 2 alkalommal ellenőrizték a központi főzőkonyhát és három alkalommal a tálalókonyhákat. A tálalókonyhák esetében a Fóti Fáy András Általános Iskolában a vizsgálat megfelelőnek találta a körülményeket, intézkedést nem igényelt. A Fóti Garay János Általános Iskola ellenőrzési jegyzőkönyve mindenre kiterjedő felújítást javasol (Beszámoló 26. oldal). Szintén a Garay iskolában a NÉBIH által folytatott ellenőrzés alapján intézkedési terv készült, mely során a vállalt kötelezettségek és intézkedések teljesítésre kerültek.
A Gazdasági Ellátó Szervezet a 2022. évben az adatszolgáltatásait határidőben elvégezte.
A fentiek alapján az alábbi határozati javaslatokat terjesztem Tisztelt Képviselő-testület elé.

III. Határozati javaslat:
…/2023. (IV.27.) KT-határozat

